《挽冬官周务斋先生三首 其二》
明代·林士元

少小共闾闬，抱璞自绮龄。君年十一二，诵读通五经。

靖江知令十，爱拟玉生庭。督学称佳士，高翔振凤翎。

果尔南宫捷，部曹扬芳馨。谁知藜阁暗，天上陨文星。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。